《得柳员外书封寄近诗书中兼报新主行营兵马因代书戏答》
唐代·独孤及

郎官作掾心非好，儒服临戎政已闻。说剑尝宗漆园吏。

戒严应笑棘门军。遥知抵掌论皇道，时复吟诗向白云。

百越待君言即叙，相思不敢怆离群。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。